सेभियामाथि बार्सिलोनाको जित
स्पेनिस ला लिगा अन्तर्गत शनिबारको खेलमा बार्सिलोनाले सेभियालाई २-१ ले पराजित गरेको छ । उसको जितमा दुवै गोल फ्रान्सिस्को अल्कासेरले गरे । उनले २३ र ६५ औं मिनेटमा गोल गरेका थिए । 
म्याड्रिड — स्पेनिस ला लिगा अन्तर्गत शनिबारको खेलमा बार्सिलोनाले सेभियालाई २-१ ले पराजित गरेको छ । उसको जितमा दुवै गोल फ्रान्सिस्को अल्कासेरले गरे । उनले २३ र ६५ औं मिनेटमा गोल गरेका थिए ।  सेभियाका गुइडो पिजार्रोले ५९ औं मिनेटमा बराबरी गरे पनि सेभिया अंक जोड्न असफल रहयो । जितसँगै बार्सिलोना ११ खेलमा ३१ अंक लिएर शीर्षस्थानमा छ भने सेभिया १९ अंक बोकेर पाँचौमा छ ।लिगको अर्को खेलमा थोमास पार्टेले ९० औं मिनेटमा गोल गरेपछि एटलेटिको म्याड्रिडले जित हात पार्‍यो । डेपोर्टिभो ला कोरुनाको घरेलु मैदानमा खेलिएको प्रतिस्पर्धात्मक खेलमा जित हात पारेसँगै एटलेटिकोले ११ खेलमा २३ अंक बनाएको छ ।अलाभेसले एस्पन्योललाई १-० ले हरायो । क्रिस्टियन सान्टोसले एक मिनेट नबित्दै गरेको गोल निर्णायक सावित भएको थियो ।